西苕溪

西苕溪，也叫龙溪港，是浙江湖州个一条河港，流进太湖，因为路过天目山北支“遍山生苕”个广苕山，故咾叫箇名字。

西苕溪上游有南溪、西溪两隻源头。正源西溪勒垃浙江安吉、安徽宁国交界处个天目山天锦堂，望东北流到洛四房村么同南溪合并仔么叫西苕溪。後首来又岔出两支，北支沿牢老底子西苕溪，南支沿牢1889年以后个西苕溪干流，两支後首来流了一淘，再勒垃湖州同东苕溪汇合，成为苕溪。

西苕溪干流长145公里，流域面积2274平方公里，多年平均流量52立方米/秒，是浙江北部重要个通航河浜。

 参考 

Category:湖州个河